CELEX: 32017R2293
Language: mt
Date: 2017-08-03 00:00:00
Title: Regolament Delegat tal-Kummissjoni (UE) 2017/2293 tat-3 ta' Awwissu 2017 dwar il-kundizzjonijiet għall-klassifikazzjoni, mingħajr ittestjar, ta' prodotti tal-injam kontrolaminat koperti bl-istandard armonizzat EN 16351 u prodotti tal-injam laminat b'fuljetta fina koperti bl-istandard armonizzat EN 14374, fir-rigward tar-reazzjoni tagħhom għan-nar (Test b'rilevanza għaż-ŻEE. )

13.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 329/1
            
         REGOLAMENT DELEGAT TAL-KUMMISSJONI (UE) 2017/2293
   tat-3 ta' Awwissu 2017
   dwar il-kundizzjonijiet għall-klassifikazzjoni, mingħajr ittestjar, ta' prodotti tal-injam kontrolaminat koperti bl-istandard armonizzat EN 16351 u prodotti tal-injam laminat b'fuljetta fina koperti bl-istandard armonizzat EN 14374, fir-rigward tar-reazzjoni tagħhom għan-nar
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 27(5) tiegħu,
   Billi:
   
               (1)
            
            
               Bir-Regolament Delegat tal-Kummissjoni (UE) 2016/364 (2) ġiet adottata sistema għall-klassifikazzjoni tal-prestazzjoni tal-prodotti għall-bini rigward ir-reazzjoni tagħhom għan-nar. Il-prodotti tal-injam kontrolaminat u l-prodotti tal-injam laminat b'fuljetta fina huma prodotti għall-bini li għalihom japplika dak ir-Regolament Delegat.
            
         
               (2)
            
            
               It-testijiet urew li l-prodotti tal-injam kontolaminat koperti bl-istandard armonizzat EN 16351 u l-prodotti tal-injam maqtugħ laminat b'fuljetta fina koperti bl-istandard armonizzat EN 14374 għandhom prestazzjoni stabbli u prevedibbli rigward ir-reazzjoni tagħhom għan-nar diment li jissodisfaw ċerti kundizzjonijiet dwar il-forma tal-prodott kif ukoll l-installazzjoni tiegħu u d-densità u l-ħxuna medja tiegħu.
            
         
               (3)
            
            
               Għalhekk jenħtieġ li l-prodotti tal-injam kontrolaminat koperti bl-istandard armonizzat EN 16351 u l-prodotti tal-injam maqtugħ laminat b'fuljetta fina koperti bl-istandard armonizzat EN 14374 jitqiesu li jissodisfaw ċerta klassi ta' prestazzjoni tar-reazzjoni għan-nar stabbilita bir-Regolament Delegat (UE) 2016/364 meta jissodisfaw dawk il-kundizzjonijiet, mingħajr ma jenħtieġ aktar ittestjar,
            
         ADOTTAT DAN IR-REGOLAMENT:
   Artikolu 1
   Il-prodotti tal-injam kontrolaminat koperti bl-istandard armonizzat EN 16351 u l-prodotti tal-injam maqtugħ laminat b'fuljetta fina koperti bl-istandard armonizzat EN 14374 li jissodisfaw il-kundizzjonijiet stabbiliti fl-Anness, għandhom jitqiesu li jissodisfaw il-klassijiet ta' prestazzjoni indikati fl-Anness, mingħajr ittestjar.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta' Awwissu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 88, 4.4.2011, p. 5.
   
      (2)  Ir-Regolament Delegat tal-Kummissjoni (UE) 2016/364 tal-1 ta' Lulju 2015 dwar il-klassifikazzjoni tal-prestazzjoni tar-reazzjoni għan-nar tal-prodotti għall-bini skont ir-Regolament (UE) Nru 305/2011 tal-Parlament Ewropew u tal-Kunsill (ĠU L 68, 15.3.2016, p. 4).
   
      ANNESS
      
         Tabella 1
      
      
         Il-klassijiet tal-prestazzjoni tar-reazzjoni għan-nar għall-prodotti tal-injam kontrolaminat u prodotti tal-injam maqtugħ laminat b'fuljetta fina għall-ħitan u s-soqfa
      
      
                  Prodott (1)
                  
               
               
                  Dettalji tal-prodott
               
               
                  Densità medja minima (2) (kg/m3)
               
               
                  Ħxuna globali minima (mm)
               
               
                  Klassi (3)
                  
               
            
                  Prodotti tal-injam kontrolaminat koperti bl-istandard armonizzat EN 16351
               
               
                  Ħxuna minima tal-folja ta' 18 mm
               
               
                  350
               
               
                  54
               
               
                  D-s2, d0 (4)
                  
               
            
                  Prodotti tal-injam maqtugħ laminat b'fuljetta fina koperti bl-istandard armonizzat EN 14374
               
               
                  Ħxuna minima tal-fuljetta fina ta' 3 mm
               
               
                  400
               
               
                  18
               
               
                  D-s2, d0 (4)
                  
               
            
         
      
         Tabella 2
      
      
         Il-klassijiet tal-prestazzjoni tar-reazzjoni għan-nar għall-prodotti tal-injam kontrolaminat u prodotti tal-injam maqtugħ laminat b'fuljetta fina għall-pavimenti
      
      
                  Prodott (5)
                  
               
               
                  Dettalji tal-prodott
               
               
                  Densità medja minima (6) (kg/m3)
               
               
                  Ħxuna globali minima (mm)
               
               
                  Klassi għall-pavimenti (7)
                  
               
            
                  Prodotti tal-injam kontrolaminat koperti bl-istandard armonizzat EN 16351
               
               
                  b'ħxuna minima tal-folja ta' 18 mm u b'wiċċ magħmul mill-arżnu
               
               
                  430
               
               
                  54
               
               
                  DFL-s1 (8)
                  
               
            
                  Prodotti tal-injam kontrolaminat koperti bl-istandard armonizzat EN 16351
               
               
                  b'ħxuna minima tal-folja ta' 18 mm u b'wiċċ magħmul mill-abit
               
               
                  400
               
               
                  54
               
               
                  DFL-s1 (8)
                  
               
            
                  Prodotti tal-injam maqtugħ laminat b'fuljetta fina koperti bl-istandard armonizzat EN 14374
               
               
                  b'ħxuna minima tal-fuljetta fina ta' 3 mm u b'wiċċ magħmul mill-arżnu
               
               
                  480
               
               
                  15
               
               
                  DFL-s1 (8)
                  
               
            
                  Prodotti tal-injam maqtugħ laminat b'fuljetta fina koperti bl-istandard armonizzat EN 14374
               
               
                  b'ħxuna minima tal-fuljetta fina ta' 3 mm u b'wiċċ magħmul mill-arżnu
               
               
                  430
               
               
                  20
               
               
                  DFL-s1 (8)
                  
               
            
                  Prodotti tal-injam maqtugħ laminat b'fuljetta fina koperti bl-istandard armonizzat EN 14374
               
               
                  b'ħxuna minima tal-fuljetta fina ta' 3 mm u b'wiċċ magħmul mill-abit
               
               
                  400
               
               
                  15
               
               
                  DFL-s1 (8)
                  
               
            
         (1)  Japplika għall-ispeċijiet kollha u t-tipi kollha ta' kolla koperti bl-istandards tal-prodott.
      
         (2)  Ikkundizzjonat f'konformità mal-istandard EN 13238.
      
         (3)  Il-klassi kif stipulata fit-Tabella 1 tal-Anness tar-Regolament Delegat (UE) 2016/364.
      
         (4)  Il-klassi hi valida għal kull sottostrat jew għal spazju għall-arja wara.
      
         (5)  Japplika wkoll għat-turġien tat-taraġ.
      
         (6)  Ikkundizzjonat f'konformità mal-istandard EN 13238.
      
         (7)  Il-klassi kif stipulata fit-Tabella 2 tal-Anness tar-Regolament Delegat (UE) 2016/364.
      
         (8)  Il-klassi hi valida għal kull sottostrat jew għal spazju għall-arja wara.